Mbeki ontvang $50 000 as "Afrikaan van die Jaar" | Maroela Media
Mbeki ontvang $50 000 as "Afrikaan van die Jaar"
Voormalige president Thabo Mbeki is Donderdagaand in Dakar, Senegal, as "Afrikaan van die Jaar" aangewys.
Salim Ahmed Salim, sekretaris-generaal van die African Union, het gesê Mbeki verdien die toekenning weens die werk wat hy gedoen het om die krisis in Sudan op te los. Weens die reëls van dié gesogte toekenning, wat verhoed dat 'n wenner vooraf in kennis gestel mag word, het Mbeki nie die geleentheid bygewoon nie. Die UBA-bank, wat in Nigerië gebaseer is, skenk jaarliks $50 000 aan die ontvanger van die toekenning.
Mbeki is die tweede Suid-Afrikaner om dié eer te beurt te val, nadat Danny Jordan dit in 2010 vir sy werk met die Wêreldbeker ontvang het.
Perlemoen: Inhegtenisneming en omkopery
Burger King in Suid-Afrika
Danny Jordaan het die bewondering van die wêreld afgedwing met sy bydra in die sukses van die Wêreldbeker-sokkertoernooi in Suid-Afrika. Daarenteen kon die Afrika-Unie nog nie werklik daarin slaag om enige van die Afrika-konflikte of ander probleme op te los nie – buiten om baie te praat en min te doen. Die Soedan was wel 'n geïsoleerde Afrika-krisis maar weet die grootste deel van die beskaafde wêreld nie eens regtig waar Soedan geleë is of wat die aard van die konflik aldaar was nie buiten dat Darfur so hier-en-daar die nuus gehaal het en die Weste humanitêre hulp moes verleen… Lees meer »